বাগেরহাটে ইউপি সদস্যের চোখ তুলে নিলো দুর্বৃত্তরা | আর্থনিউজ ২৪ বাগেরহাটে ইউপি সদস্যের চোখ তুলে নিলো দুর্বৃত্তরা | আর্থনিউজ ২৪
Home সংবাদ শিরোনাম বাগেরহাটে ইউপি সদস্যের চোখ তুলে নিলো দুর্বৃত্তরা
বাগেরহাটে ইউপি সদস্যের চোখ তুলে নিলো দুর্বৃত্তরা
বাগেরহাটের মোরেলগঞ্জে পূর্ব শত্রুতার জের ধরে নাজমুল হাসান রানা (৪২) নামে এক ইউপি সদস্যের দুই চোখ তুলে ফেলেছে দুর্বৃত্তরা। ২৪ ফেব্রুয়ারি সোমবার গভীর রাতে তার বাড়ির পাশে শেখপাড়া বাজার এলাকায় এ ঘটনা ঘটে। ঘটনার পর রানার স্বজনেরা তাকে উদ্ধার করে রাতে খুলনা মেডিক্যাল কলেজ হাসপাতালে পাঠিয়েছে।
রানা মোরেলগঞ্জ উপজেলার শেখপাড়া গ্রামের নুর আলী হাওলাদারের ছেলে ও বারইখালী ইউনিয়নের ইউনিয়নের ৫নং ওয়ার্ডের সদস্য এবং ইউনিয়ন যুবলীগ নেতা।
রানার পরিবারের দাবি, বাগেরহাট-৪ আসনের উপনির্বাচনে আওয়ামী লীগের প্রার্থী অ্যাড. আমিরুল আলম মিলনের সঙ্গে দেখা করে বাড়ি ফেরার পথে পরিকল্পিতভাবে হামলা করেছে দুর্বৃত্তরা। তারা রানার দুটি চোখ ধারালো অস্ত্র দিয়ে খুঁচিয়ে তুলে ফেলেছে।
এ বিষয়ে মোরেলগঞ্জ থানার ভারপ্রাপ্ত কর্মকর্তা (ওসি) কেএম আজিজুল ইসলাম বলেন, ‘ঘের ও মেয়েলি বিষয় নিয়ে এলাকায় রানা মেম্বরের সঙ্গে একাধিক ব্যক্তির পূর্ব শত্রুতা রয়েছে। রাতে তার চোখ তুলে নিয়েছে দুর্বৃত্তরা। ইতোমধ্যে ঘটনার সঙ্গে জড়িতদের পুলিশ চিহ্নিত করেছে। হামলাকারীদের আটকের জন্য পুলিশ কাজ শুরু করেছে।’
পোস্টটি যতজন পড়েছেন : 79
কুমিল্লায় হাসপাতালের সামনে প্রাণ হারালেন বৃদ্ধ
ঢামেক পাশে নবজাতকের মরদেহ